Povratak (film, 1979)
Povratak je jugoslavenski ratni film snimljen 1979. godine u režiji Antuna Vrdoljaka. Radnja se temelji na istinitim događajima koji su se 1942. godine, za vrijeme Drugog svjetskog rata, dogodili u mjestu Gradac na dalmatinskoj obali, odnosno kada je lokalno stanovništvo iz oružničke postaje pokušalo izbaviti nekoliko mladića uhapšenih pod optužbom da surađuju sa partizanima. Film je izazvao veliku pažnju kritike zbog zapleta koji je podsjećao na klasične holivudske vesterne, ali i nedostatka klasičnog hepi enda. Posebne je pohvale dobio Rade Šerbedžija, čiji su kritičari također proglasili jednim od rijetkih "inteligentnih negativaca" u tadašnjoj jugoslavenskoj kinematografiji.

Radnja 

Mjestašce u Podbiokovlju 1943. godine, neposredno nakon kapitulacije Italije. Frane (Boris Dvornik), partizan podrijetlom iz tog mjesta, dolazi u posjet obitelji nakon dvije  godine izbivanja. Priča se vraća u 1941. godinu, neposredno nakon talijanske okupacije. Nakon što su žandari predvođeni narednikom Nikolom (Rade Šerbedžija) uhitili neke mladiće iz mjesta zbog suradnje s komunistima, Frane, tada još uvijek mirni vinogradar, 
organizira opsadu žandarske tamnice. Pomažu mu mladi ilegalci na čelu sa Stipicom (Vinko Kraljević).

Uloge

Nagrade 
Na Festivalu jugoslovenskog filma u Puli 1979. godine:
 Boris Dvornik je za ulogu Frane nagrađen Zlatnom arenom.
 Tomislav Pinter — Nagrada za kameru.
 Niš 1979. — Grand priks Ćele kula Rade Šerbedžija.
 Vrnjačka banja 1979. — druga nagrada za scenario.

Izvori

Vanjske veze 
 

Jugoslavenski filmovi
Partizanski filmovi
Dramski filmovi